NOKกำไรพุ่งเปลี่ยนเครื่องดันรายได้โต
&#8220;นกแอร์&#8221; โชว์กำไรโตกระฉูด อานิสงส์เปลี่ยนเครื่องใหม่ ความสามารถให้บริการดีขึ้น ผู้โดยสารล้น
29 ต.ค. 2565

“นกแอร์” โชว์กำไรโตกระฉูด อานิสงส์เปลี่ยนเครื่องใหม่ ความสามารถให้บริการดีขึ้น ผู้โดยสารล้น 
บริษัท สายการบินนกแอร์ (NOK) รายงานผลประกอบการเฉพาะไตรมาส 1/2556 สิ้นสุด 31 มี.ค. 2556 กำไรสุทธิ 415.84 ล้านบาท กำไรต่อหุ้น 0.83 ล้านบาท เพิ่มขึ้น 406.49 ล้านบาท หรือ 4,347% เทียบช่วงเดียวกันปีก่อน กำไร 9.35 ล้านบาท กำไรต่อหุ้น 0.02 
นายวิทัย รัตนากร ประธานเจ้าหน้าที่สายการเงิน บริษัท สายการบินนกแอร์ เปิดเผยว่า ความแตกต่างของผลประกอบการไตรมาสแรกปีนี้เทียบกับปีก่อน ซึ่งน้ำท่วมครั้งใหญ่ สายการบินได้ย้ายไปอยู่ที่สุวรรณภูมิ ทำให้กำไรต่ำกว่าความเป็นจริง ขณะที่ไตรมาสแรกนี้ กำไรเพิ่มขึ้นจากอัตราผู้โดยสารที่สูงขึ้นจากการย้ายมาอยู่ที่ดอนเมือง 
นอกจากนี้ นกแอร์ได้เปลี่ยนเครื่องบินใหม่ มีประสิทธิภาพในการให้บริการดีขึ้น ต้นทุนต่ำ รายได้จึงเพิ่มขึ้น 
สำหรับผู้ถือหุ้นรายใหญ่ ณ วันที่ 18มิ.ย. 2556 หลังการเสนอขายหุ้นนักลงทุนทั่วไปครั้งแรก (IPO) ประกอบด้วย บริษัท การบินไทย 39.2% Aviation Investment International 10% ทุนลดาวัลย์ 4.8% นายพาที สารสิน 4% ธนาคารไทยพาณิชย์ 4% คิง เพาเวอร์ 4% และนายศุภพงษ์ อัศวินวิจิตร 4% 
นอกจากนี้ ยังมีสถาบันที่ซื้อหุ้น IPO คือ ซิตี้กรุ๊ป โกบอลลิมิเต็ด เข้ามาเป็นผู้ถือหุ้น 1.3% สำนักงานประกันสังคม 0.5% และกองทุนสำรองเลี้ยงชีพ กฟฝ. 0.05% 
บริษัทหลักทรัพย์ (บล.) เมย์แบงก์ กิมเอ็ง แนะนำ ซื้อ ให้ราคาเหมาะสม NOK ที่ 43 บาท อิง PER 18.4 เท่า จากอัตราการเติบโตที่สูง และการมีจุดเด่นด้านการทำกำไร รวมถึงธุรกิจการบินในประเทศที่มุ่งเน้นต่างจังหวัด ซึ่งยากที่จะถูกคู่แข่งเจาะเข้ามาได้
ตลาดหลักทรัพย์สั่งรับหุ้น NOK เข้าซื้อขายในตลาดหลักทรัพย์วันที่ 20 มิ.ย.นี้ จำนวนหุ้นที่เสนอขาย 187.5 ล้านหุ้น ราคา 26 บาท ต่ำกว่าที่กำหนดไว้ครั้งแรกเดิม 28 บาท และช่วงบุ๊กบิว 2560 บาท